《王有恒听雨篷》
明代·九皋声公

江南雨多春漠漠，蘧篨中宽可淹泊。
坐听萧瑟复瑶琤，若在洞庭张广乐。
木兰之楫青翰舟，斜风细雨不须忧。
笔床茶灶便终日，知我独有沧浪鸥。
廿年携书去乡国，芜城草深归未得。
援琴时作《广陵散》，鱼龙出听天吴泣。
江湖适意无前期，身如行云随所之。
平山堂上看春色，还忆江南听雨时。